Document ID: /roh_data/filtered/fineweb-2-filterrobots_roh.jsonl.gz/73417

Federer conferma da giugar cun Hingis il mixed a Rio
- Venderdi, 11.12.2015, 18:36
Roger Federer ha confermà ch'el vul sa participar il 2016 als gieus olimpics a Rio en il mixed ensemen cun Martina Hingis.
Cun Federer e Hingis vegna ils dus megliers giugaders da tennis svizzers da tut il temp a star ensemen sin la plazza. Ensemen han ils dus anteriurs numer 1 dal mund gudagnà 37 titels da grand slam.
Ina conferma uffiziala davart dal management da Hingis na datti dentant anc betg. Er betg cler è, schebain Stan Wawrinka e Timea Bacsinsky u Belinda Bencic vegnan a sa participar.
RR novitads 18:00